CELEX: 62018TN0039
Language: sk
Date: 2018-01-25 00:00:00
Title: Vec T-39/18: Žaloba podaná 25. januára 2018 – VF/ECB

26.3.2018   
            
            
               SK
            
            
               Úradný vestník Európskej únie
            
            
               C 112/38
            
         Žaloba podaná 25. januára 2018 – VF/ECB
   (Vec T-39/18)
   (2018/C 112/49)
   Jazyk konania: angličtina
   
      Účastníci konania
   
   
      Žalobca: VF (v zastúpení: L. Levi a A. Blot, advokáti)
   
      Žalovaná: Európska centrálna banka
   
      Návrhy
   
   Žalobca navrhuje, aby Všeobecný súd:
   
               —
            
            
               vyhlásil túto žalobu za prípustnú a dôvodnú;
            
         
               —
            
            
               zrušil revidované hodnotenie žalobcu za rok 2016 a každoročné preskúmanie platov a prémií žalobcu (ďalej len „ASBR“) z 24. mája 2017, doručené žalobcovi v ten istý deň;
            
         
               —
            
            
               zrušil rozhodnutie ECB z 13. septembra 2017, ktorým bola zamietnutá jeho žiadosť o administratívne preskúmanie revidovaného hodnotenia za rok 2016 a ASBR;
            
         
               —
            
            
               zrušil rozhodnutie ECB z 20. decembra 2017, ktoré bolo žalobcovo doručené 21. decembra, ktorým sa zamieta jeho interná sťažnosť podaná proti revidovanému hodnoteniu za rok 2016 a ASBR;
            
         
               —
            
            
               zrušil rozhodnutie zo 6. marca 2017, ktorým sa zamieta zmena pracovnej zmluvy žalobcu;
            
         
               —
            
            
               zrušil rozhodnutie ECB zo 4. júla 2017, ktorým sa zamieta návrh žalobcu, ktorým sa domáhal administratívneho preskúmania rozhodnutia o zamietnutí zmeny jeho pracovnej zmluvy;
            
         
               —
            
            
               zrušil rozhodnutie ECB z 15. novembra 2017, ktoré bolo žalobcovi doručené 21. novembra 2017, o zamietnutí internej sťažnosti podanej žalobcom proti rozhodnutiu o nevykonaní zmeny jeho pracovnej zmluvy;
            
         
               —
            
            
               uložil žalovanej povinnosť, aby žalobcovi nahradila spôsobenú majetkovú a nemajetkovú ujmu a
            
         
               —
            
            
               zaviazal žalovanú na náhradu trov konania, ktoré vynaložil žalobca.
            
         
      Dôvody a hlavné tvrdenia
   
   Na podporu svojej žaloby žalobca uvádza tieto tvrdenia.
   
               1.
            
            
               Pokiaľ ide o rozhodnutie o nevykonaní zmeny pracovnej zmluvy:
               
                           —
                        
                        
                           žalobný dôvod vychádzajúci z protiprávnosti postupu zmeny pracovnej zmluvy: porušenie článku 10 písm. c) Podmienok zamestnávania zamestnancov Európskej centrálnej banky (ďalej len „PZZ“) a článku 2.0 Služobného poriadku (ďalej len „SP“) a porušenie hierarchie noriem.
                        
                     
                           —
                        
                        
                           žalobný dôvod vychádzajúci z protiprávnosti: článok 10 písm. c) PZZ a článok 2.0 SP sú v rozpore so smernicou 1999/70/ES z 28. júna 1999 (1) o rámcovej dohode o práci na dobu určitú, ktorú uzavreli ETUC, UNICE a CEEP a odôvodnením 6 rámcovej dohody o práci na dobu určitú uzatvorenej medzi organizáciami ETUC, UNICE a CEEP.
                        
                     
                           —
                        
                        
                           rozhodnutie nezmeniť pracovnú zmluvu bolo prijaté na základe protiprávnych rozhodnutí o hodnotení a ASBR.
                        
                     
         
               2.
            
            
               Pokiaľ ide o hodnotenie:
               
                           —
                        
                        
                           procesné pochybenie a neexistencia dialógu.
                        
                     
                           —
                        
                        
                           porušenie povinnosti uviesť odôvodnenie, porušenie zásady riadnej správy a náležitej starostlivosti a z dôvodu nedostatočných informácií.
                        
                     
                           —
                        
                        
                           zjavne nesprávne posúdenia.
                        
                     
         
               3.
            
            
               Pokiaľ ide o rozhodnutie ASBR:
               
                           —
                        
                        
                           žalobný dôvod vychádzajúci z protiprávnosti pokynov k ASBR, porušenie povinnosti uviesť odôvodnenie a porušenie zásady právnej istoty.
                        
                     
                           —
                        
                        
                           nedostatok riadneho vysvetlenia pozadia pre udelenie odmeny žalobcovi, nedostatok transparentnosti a porušenie povinnosti uviesť odôvodnenie.
                        
                     
                           —
                        
                        
                           zjavne nesprávne posúdenie.
                        
                     
         
      (1)  Smernica Rady 1999/70/ES z 28. júna 1999 o rámcovej dohode o práci na dobu určitú, ktorú uzavreli ETUC, UNICE a CEEP (Ú. v. ES L 175, 1999, s. 43; Mim. vyd. 05/003, s. 368).